**OPIS POSLOVA I PODACI O PLAĆI ZA RADNO MJESTO VIŠI STRUČNI SURADNIK ZA IMOVINSKO-PRAVNE POSLOVE U UPRAVNOM ODJELU ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI**

OPIS POSLOVA:

Izrađuje nacrte Odluka i drugih akata koje donosi Gradonačelnik i Gradsko vijeće u suradnji s pročelnicima drugih odjela te ostalim službenicima.

Obavlja pravne, stručne i administrativne poslove u svezi upravljanja imovinom u vlasništvu Grada.

Obavlja pravne poslove vezane uz postupke pred sudom i drugim tijelima u kojima se Grad pojavljuje kao stranka po bilo kojoj osnovi.

Izrađuje Ugovore iz djelokruga rada upravnih odjela Grada.

Vodi upravni postupak i rješava u upravnim stvarima.

Obavlja i druge poslove po nalogu pročelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnoga mjesta na koje je službenik raspoređen, i osnovice za obračun plaće, uvećan za 0,5% za svaku navršenu godinu radnoga staža.

Slijedom navedenoga, plaću čini umnožak koeficijenta 2,70 (sukladno Odluci o koeficijentima za obračun plaće službenika i namještenika, Službeni glasnik Grada Ivanić-Grada, broj 02/13 i 05/14) i osnovice za obračun plaće u iznosu od 4.052,41 kn (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik Grada Ivanić-Grada, broj 01/19) uvećano za 0,5 % za svaku navršenu godinu radnoga staža.